pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-PM appreciated the U.S. Government’s hospitality for 1.54 million doses of Pfizer vaccines.
วันศุกร์ที่ 30 กรกฎาคม 2564
PM appreciated the U.S. Government’s hospitality for 1.54 million doses of Pfizer vaccines.
PM appreciated the U.S. Government’s hospitality for 1.54 million doses of Pfizer vaccines.
1.54 million doses of Pfizer vaccines arrived in Thailand as the Prime Minister expressed appreciation for the United States Government’s Hospitality and reiterated the doses have to administer only to frontline medical workers and targeted groups of people, not to VIPs.
July 30, 2021, 4 a.m.,Deputy Government Spokesperson Traisuree Taisaranakul disclosed today that Deputy Prime Minister and Minister of Public Health Anutin Charnvirakul and senior health officials represented the Thai Government receiving the delivery of 1.54 million doses of Pfizer vaccines donated by the United States at Suvarnabhumi Airport.
The shipment arrived at Suvarnabhumi Airport at 04.30 a.m. on flight 3S530 of AeroLogic airlines, after which they must be stored in a refrigerator at -70 to -90 degrees Celsius, before distributing.
Prime Minister and Defense Minister Gen. Prayut Chan-o-cha expressed appreciation for the U.S. Government’s hospitality which U.S. Government always have for Thailand, especially when Thailand is facing the COVID-19 pandemic. The Prime Minister also emphasized that the vaccine distribution must follow the plan in which the doses would be administered only to frontline medical workers and target groups, not to VIPs, Ms. Traisuree said.
For the target group on a proposed distribution of 1.54 million doses of Pfizer vaccines will be received, consisting of:
1) Frontline medical personnel working on a COVID-19 mission (as the 3rd booster dose) 700,000 doses 2) People at high risk of dying from COVID-19 infection with Thai nationality 645,000 doses 3) Elderly people, people with chronic diseases in 7 disease groups, pregnant women with the gestational age of 12 weeks or more, foreigners living in Thailand (focus on the elderly and chronic disease, pregnant women with a gestational age of 12 weeks or more, foreign travelers who need to receive the Pfizer vaccine such as diplomats, students) 150,000 doses 4) Conduct a research study. (Approved by the Ethics Research Committee) 5,000 doses and 5) Reserved for countering the outbreak 40,000 doses.
รัฐบาลไทย-ข่าวทำเนียบรัฐบาล-PM to chair full CCSA meeting on March 18
วันจันทร์ที่ 14 มีนาคม 2565
PM to chair full CCSA meeting on March 18
PM to chair full CCSA meeting on March 18
March 14, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is scheduled to chair the full meeting of the Center for COVID-19 Situation Administration (CCSA) on March 18 where the transition into COVID-19 endemic approach, as well as easing of various activities to normalize people’s living, is expected to be proposed by Ministry of Public Health.
Transition to the endemic approach will be divided into 4 stages during the course of 4 months or “3+1”. The first stage, “Combating”, from March 12 to Early April, requires an effort to suppress number of infections and severity through implementation of various measures. The second stage called “Plateau” is set during April and May, which is to maintain the infection rate until it declines. The third stage (end of May – June 30), the “Declining”, requires an effort to curb the number of infections to 1,000-2,000, and the fourth is called “Post-pandemic” (July 1 onward) and a complete transition the endemic approach. In preparing for the transition, the target will be adjusted, and the number of infections will no longer be focused since the situation could change anytime. Instead, vaccination, especially among the 608 groups, will be targeted to reduce deaths and enhance treatment effectiveness.
As of today (March 14, 2022), a total of 22,130 new confirmed cases is reported, among which 22,103 were found domestically, and 27 from overseas traveling. The total of 69 deaths and 23,508 recoveries were reported with 225,889 active cases. From January 1, 2022, cumulative number of cases are 983,520, and cumulative number of recoveries, 788,794. Cumulative number of vaccinations across the country from February 28, 2021 to March 13, 2022 is 126,176,878 doses (1st shot: 54,419,126, 2nd shot: 49,977,239, 3rd shot 19,907,958, and 4th shot: 1,872,555.
รัฐบาลไทย-ข่าวทำเนียบรัฐบาล-บวท. เตรียมพร้อมรับเปิดประเทศ 1 พ.ย. คาดการณ์เที่ยวบินเพิ่มขึ้นจากเดิมร้อยละ 1.4
วันพุธที่ 27 ตุลาคม 2564
บวท. เตรียมพร้อมรับเปิดประเทศ 1 พ.ย. คาดการณ์เที่ยวบินเพิ่มขึ้นจากเดิมร้อยละ 1.4
มีมาตรการรองรับการบริหารจัดการจราจรทางอากาศ ที่ยังคงรักษามาตรฐานการให้บริการจราจรทางอากาศให้เกิดความปลอดภัยในทุกเที่ยวบิน
บริษัท วิทยุการบินแห่งประเทศไทย จํากัด (บวท.) กระทรวงคมนาคม ยืนยันพร้อมให้บริการจราจรทางอากาศ รองรับการเปิดประเทศตามนโยบายของรัฐบาลวันที่ 1 พฤศจิกายน 2564 และตามสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม ให้ทุกหน่วยงานในสังกัดกระทรวงคมนาคม เตรียมพร้อมรองรับการเปิดประเทศ โดยคาดการณ์จะมีปริมาณเที่ยวบินเพิ่มขึ้นเมื่อเปรียบเทียบกับเดือนตุลาคม 2564 จาก 26,905 เที่ยวบิน เป็น 27,285 เที่ยวบิน หรือคิดเป็น ร้อยละ 1.4
นายทินกร ชูวงศ์ รองผู้อํานวยการใหญ่ ด้านปฏิบัติการ รักษาการ กรรมการผู้อํานวยการใหญ่ บวท. เปิดเผยว่า จากนโยบายการเปิดประเทศของรัฐบาลในวันที่ 1 พฤศจิกายน 2564 นั้น บวท. คาดว่าจากนโยบายดังกล่าวจะมีปริมาณเที่ยวบินที่ให้บริการเฉลี่ยวันละ 900 – 1,000 เที่ยวบิน ซึ่งถือว่าเป็นปริมาณเที่ยวบินที่เพิ่มขึ้น โดยเป็นการเพิ่มขึ้นอย่างชะลอตัวในภาพรวมของปริมาณเที่ยวบินตลอดทั้งปี ซึ่งมีการเพิ่มขึ้นของปริมาณเที่ยวบินมาตั้งแต่เดือนตุลาคม 2564 ที่ผ่านมา จากการที่รัฐบาลประกาศคลายล็อกดาวน์ ทําให้ประชาชนสามารถเดินทางในประเทศได้มากขึ้น จึงนับว่าเป็นแนวโน้มที่ดีของอุตสาหกรรมการบินของประเทศ
ทั้งนี้ตามสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้หน่วยงานในสังกัดกระทรวงคมนาคม เตรียมพร้อมรองรับการเปิดประเทศเพื่อกระตุ้นเศรษฐกิจและการท่องเที่ยว บวท. ได้มีมาตรการรองรับการบริหารจัดการจราจรทางอากาศ ที่ยังคงรักษามาตรฐานการให้บริการจราจรทางอากาศให้เกิดความปลอดภัยในทุกเที่ยวบิน ตามที่สํานักงานการบินพลเรือนแห่งประเทศไทยกําหนด พร้อมทั้งบริหารจัดการให้เกิดความพร้อมทั้งระบบ อุปกรณ์ รวมถึงบุคลากรที่ผ่านกระบวนการทบทวน ทดสอบ และการฝึกซ้อมแผนรองรับสถานการณ์ฉุกเฉินอย่างต่อเนื่อง
นอกจากนั้นบุคลากรของ บวท. ที่ปฏิบัติงานยังได้รับวัคซีนโควิด-19 มากกว่าร้อยละ 90 ของบุคลากรทั้งหมด อย่างไรก็ตาม บวท. ได้เน้นย้ําให้บุคลากรทุกคน ยังคงดูแลรักษาสุขภาพและปฏิบัติตามมาตรการป้องกันโควิด-19 ตามหลักของสาธารณสุขอย่างเคร่งครัด เพื่อไม่ให้ส่งผลกระทบต่อการให้บริการในภาพรวม
รัฐบาลไทย-ข่าวทำเนียบรัฐบาล-พม. ลงพื้นที่ช่วยเหลือแล้ว หญิงพิการสูงอายุ 62 ปี คิดสั้นจะกระโดดสะพานฆ่าตัวตาย เพราะพิษโควิด-19 ที่จังหวัดฉะเชิงเรา
วันศุกร์ที่ 13 สิงหาคม 2564
พม. ลงพื้นที่ช่วยเหลือแล้ว หญิงพิการสูงอายุ 62 ปี คิดสั้นจะกระโดดสะพานฆ่าตัวตาย เพราะพิษโควิด-19 ที่จังหวัดฉะเชิงเรา
พม. ลงพื้นที่ช่วยเหลือแล้ว หญิงพิการสูงอายุ 62 ปี คิดสั้นจะกระโดดสะพานฆ่าตัวตาย เพราะพิษโควิด-19 ที่จังหวัดฉะเชิงเรา
เมื่อวันที่ 31 ก.ค. 64เวลา 15.00 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงการพัฒนาสังคมและความมั่นคงของมนุษย์ (พม.) เปิดเผยว่า จากกรณีมีการนําข่าวหญิงสูงอายุ 62 ปี คิดสั้นจะกระโดดสะพานข้ามแม่น้ําบางปะกง เพื่อฆ่าตัวตาย เพราะผลกระทบของโควิด-19แต่โชคดีเจ้าหน้าที่ตํารวจช่วยไว้ได้ทัน ที่จังหวัดฉะเชิงเรา ทั้งนี้ กระทรวง พม. โดยสํานักงานพัฒนาสังคมและความมั่นคงของมนุษย์จังหวัดฉะเชิงเทรา (พมจ.ฉะเชิงเทรา) ได้ลงพื้นที่เข้าช่วยเหลือแล้ว โดยได้สอบข้อเท็จจริง พบว่า หญิงสูงอายุ 62 ปี มีความพิการทางการเคลื่อนไหว อาศัยอยู่ในห้องเช่าในพื้นที่ตําบลหน้าเมือง อําเภอเมือง จังหวัดฉะเชิงเทรา ประกอบอาชีพขายน้ําดื่มที่ตลาดนัด แต่เนื่องจากสถานการณ์การแพร่ระบาดของโรคโควิด-19 ทําให้ประสบปัญหาในเรื่องการประกอบอาชีพ มีรายได้ลดลง ไม่เพียงพอต่อการครองชีพ จึงไปกู้เงินนอกระบบ และไม่สามารถผ่อนชําระได้ ประกอบกับมีความเครียดเรื่องคนรอบข้างที่กังวลว่าตนเองเป็นผู้มีความเสี่ยงสูงในการติดเชื้อโควิด-19
นางสาวแรมรุ้ง กล่าวต่อไปว่า ทั้งนี้ สํานักงาน พมจ.ฉะเชิงเทรา จึงได้ให้ความช่วยเหลือต่างๆ ในเบื้องต้น ดังนี้ 1) พาตัวเข้ารับการตรวจหาเชื้อโควิด-19 ที่โรงพยาบาลพุทธโสธร ซึ่งแพทย์ได้ให้ความเห็นและรับรองว่าเป็นผู้ป่วยกลุ่มเสี่ยงโดยให้กักตัวอยู่บ้านจนครบ 3 วัน เพื่อรอผลการตรวจอีกครั้ง อีกทั้งได้พบแพทย์เพื่อตรวจวินิจฉัยและรักษาอาการของผู้ป่วยในเรื่องสุขภาพจิต โดยแพทย์ได้ให้ยาเพื่อการรักษา 2) มอบเครื่องอุปโภคบริโภคที่จําเป็นระหว่างกักตัวอยู่บ้าน 3) มอบเงินสงเคราะห์กรณีฉุกเฉิน 4) สนับสนุนเงินทุนกู้ยืมประกอบอาชีพสําหรับคนพิการกรณีฉุกเฉิน โดยไม่มีดอกเบี้ย 5) เตรียมพิจารณาขอเงินสงเคราะห์ครอบครัวคนพิการ เพื่อสนับสนุนค่าครองชีพ 6) ประสานเจ้าหน้าที่ตํารวจในการจัดการปัญหาเรื่องหนี้สินนอกระบบ และ 7) ประสานอาสาสมัครพัฒนาสังคมและความมั่นคงของมนุษย์ในพื้นที่ เฝ้าระวังและติดตามให้ความช่วยเหลือ
นางสาวแรมรุ้ง กล่าวเพิ่มเติมว่า สําหรับกลุ่มคนพิการ กลุ่มเปราะบาง และประชาชนที่กําลังประสบปัญหาความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร.13002) สายด่วนคนพิการ โทร. 1479 3) สํานักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เดินทางเข้าร่วมการประชุมระดับผู้นำว่าด้วยการเปลี่ยนแปลงสภาพภูมิอากาศ COP 26 ณ เมืองกลาสโกว์ สหราชอาณาจักร
วันพฤหัสบดีที่ 28 ตุลาคม 2564
โฆษกรัฐบาลเผย นายกฯ เดินทางเข้าร่วมการประชุมระดับผู้นําว่าด้วยการเปลี่ยนแปลงสภาพภูมิอากาศ COP 26  ณ เมืองกลาสโกว์ สหราชอาณาจักร
โฆษกรัฐบาลเผย นายกฯ เดินทางเข้าร่วมการประชุมระดับผู้นําว่าด้วยการเปลี่ยนแปลงสภาพภูมิอากาศ COP 26  ณ เมืองกลาสโกว์ สหราชอาณาจักร
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า นายกรัฐมนตรีมีกําหนดการเดินทางนําคณะผู้แทนไทย ประกอบด้วยนายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ และนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เดินทางไป เมืองกลาสโกว์ สหราชอาณาจักร เพื่อเข้าร่วมการประชุมระดับผู้นํา (World Leaders Summit) ในการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (United Nations Framework Convention on Climate Change Conference of the Parties: UNFCCC COP) สมัยที่ 26 ระหว่างวันที่ 1-2 พฤศจิกายน 2564
โฆษกประจําสํานักนายกฯ กล่าวอีกว่า ในการประชุมระดับผู้นํา COP 26 ครั้งนี้ นายกรัฐมนตรีจะได้ร่วมกล่าวสุนทรพจน์แสดงวิสัยทัศน์ของไทยต่อความท้าทายสําคัญของโลก เรื่องการเปลี่ยนแปลงสภาพภูมิอากาศ ซึ่งจะเป็นโอกาสที่ นายกรัฐมนตรีจะได้นําเสนอยุทธศาสตร์ระยะยาวเพื่อลดการปล่อยก๊าซเรือนกระจกของไทย (Long-Term Low Greenhouse Gas Emission Development Strategy: LT-LEDS) ซึ่งเป็นส่วนหนึ่งของการดําเนินการตามพันธกรณีภายใต้ความตกลงปารีส และย้ําให้ประชาคมโลกทราบถึงเป้าหมายของไทย และการดําเนินการที่แข็งขันของไทยตลอดช่วงเวลาที่ผ่านมา
“เป็นโอกาสที่นายกรัฐมนตรีจะได้แสดงบทบาท และความมุ่งมั่น ร่วมกับนานาประเทศในการตระหนัก และการกําหนดนโยบายเพื่อลดปัญหาด้านสิ่งแวดล้อม ที่เป็นปัญหาใหญ่และส่งผลกระทบกับชีวิต และทรัพย์สินของทุกคนในโลกโดยในปีนี้ สหราชอาณาจักรจะเป็นเจ้าภาพจัดการประชุม COP26 ระหว่างวันที่ 31 ตุลาคม - 12 พฤศจิกายน 2564 ซึ่งนายกรัฐมนตรีสหราชอาณาจักรได้เชิญประมุขและผู้นํารัฐบาลจากทั่วโลกมากกว่า 120 ประเทศ ตลอดจนผู้แทนและเจ้าหน้าที่ระดับสูงรวมกว่า 25,000 คน เข้าร่วมการประชุมด้วย คําเชิญดังกล่าวแสดงถึงความสําคัญสําหรับผู้นําระดับโลกในการดําเนินการที่เป็นรูปธรรมที่มุ่งเป้าไปที่การบรรลุเป้าหมาย COP ที่ประสบความสําเร็จและการดําเนินการที่ประสานกันเพื่อจัดการกับการเปลี่ยนแปลงสภาพภูมิอากาศ
รัฐบาลไทย-ข่าวทำเนียบรัฐบาล-รองโฆษกรัฐบาลเผย ความคืบหน้าจ่ายเงินเยียวยาประกันสังคม รัฐบาลเดินหน้าจัดตั้งกองทุนคุ้มครองแรงงานนอกระบบ เพิ่มสิทธิประโยชน์ผู้ประกันตน ม.40
วันพุธที่ 1 ธันวาคม 2564
รองโฆษกรัฐบาลเผย ความคืบหน้าจ่ายเงินเยียวยาประกันสังคม รัฐบาลเดินหน้าจัดตั้งกองทุนคุ้มครองแรงงานนอกระบบ เพิ่มสิทธิประโยชน์ผู้ประกันตน ม.40
รองโฆษกรัฐบาลเผย ความคืบหน้าจ่ายเงินเยียวยาประกันสังคม รัฐบาลเดินหน้าจัดตั้งกองทุนคุ้มครองแรงงานนอกระบบ เพิ่มสิทธิประโยชน์ผู้ประกันตน ม.40
วันที่ 1 ธ.ค. 64 นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่าจากการที่รัฐบาลได้มีมาตรการล็อกดาวน์เพื่อควบคุมการแพร่ระบาดของเชื้อไวรัสโควิด-19 ซึ่งรัฐบาลได้เร่งให้ความช่วยเหลือเยียวยาผู้ประกันตนมาตรา 33 มาตรา 39 มาตรา 40 ที่ได้รับผลกระทบใน 9 ประเภทกิจการ ครอบคลุมพื้นที่สีแดงเข้ม 29 จังหวัด โดยได้เริ่มทยอยโอนเงินเยียวยาเข้าบัญชีพร้อมเพย์ที่ผูกกับบัตรประชาชนของผู้ประกันตน ตั้งแต่วันที่ 20 กันยายน 2564 เป็นต้นมา ซึ่งปัจจุบัน การจ่ายเงินเยียวยาให้ผู้ประกันตน มาตรา 33, 39 และ 40 สํานักงานประกันสังคม (สปส.) จ่ายไปแล้วเป็นเงิน 100,807,738,500 บาท ครอบคลุม นายจ้างจํานวน 176,769 แห่ง และผู้ประกันตนรวมทั้งสิน 12,096,818 คน (ข้อมูล ณ วันที่ 26 พฤศจิกายน 2564)
นอกจากนี้ รองโฆษกฯ ยังเผยต่อว่า สําหรับกลุ่มแรงงานนอกระบบ ซึ่งสถิติปี 2563 ประเทศไทยมีแรงงานนอกระบบจํานวน 20.4 ล้านคน คิดเป็นร้อยละ 53.8 ของผู้มีงานทําทั้งหมด 37.9 ล้านคน อยู่ในภาคเกษตรกรรมมากที่สุด ร้อยละ 55.6 รองลงมาคือ ภาคการค้าและบริการ ร้อยละ 34.1 และภาคการผลิต ร้อยละ 10.3 รัฐบาลมีนโยบายดูแลเพื่อให้เข้าถึงสิทธิประโยชน์ในการประกอบอาชีพและหลักประกันทางสังคมให้ครอบคลุม โดยเมื่อวันที่ 30 พฤศจิกายน ที่ประชุมคณะรัฐมนตรี ได้มีมติเห็นชอบจัดตั้งกองทุนส่งเสริมการพัฒนาคุณภาพชีวิตและคุ้มครองแรงงานนอกระบบ มีวัตถุประสงค์เพื่อเป็นทุนหมุนเวียนสําหรับใช้จ่ายเกี่ยวกับการส่งเสริมการพัฒนาคุณภาพชีวิตและการคุ้มครองแรงงานนอกระบบ เช่น การรณรงค์ส่งเสริมและพัฒนาคุณภาพชีวิตแรงงานนอกระบบ การช่วยเหลือกลุ่มแรงงานนอกระบบหรือองค์กรแรงงานนอกระบบ รวมถึงการให้แรงงานนอกระบบสามารถกู้ยืมเงินจากกองทุนทั้งแบบรายบุคคลและรายกลุ่ม เพื่อเป็นทุนประกอบอาชีพและยกระดับคุณภาพชีวิต และมีหลักประกันทางสังคมสามารถเข้าถึงสิทธิประโยชน์ เช่น ประกันทรัพย์สิน ประกันชีวิต ซึ่งเป็นสิทธิประโยชน์นอกเหนือจากที่ผู้ประกันตนมาตรา 40 ได้รับจากกองทุนประกันสังคม สําหรับแหล่งรายได้ของกองทุนส่งเสริมการพัฒนาคุณภาพชีวิตและคุ้มครองแรงงานนอกระบบมาจาก เช่น ค่าสมาชิกรายปีคนละ 360 บาท ทุนประเดิมที่รัฐบาลจัดสรรให้ครั้งเดียววงเงิน 100 ล้านบาท และเงินดอกผลของกองทุน
“รัฐบาลให้ความสําคัญกับการดูแลแรงงานทั้งในระบบและนอกระบบ สําหรับผู้มีอาชีพอิสระ ขอเชิญชวนให้มาสมัครเป็นสมาชิกประกันสังคม มาตรา 40 เพราะจะได้รับความคุ้มครองและสิทธิประโยชน์ประกันสังคม กรณี เช่น ประสบอันตรายหรือเจ็บป่วยทุพพลภาพ ตาย และขณะนี้ รัฐบาลได้ขยาย อายุผู้ประกันตน มาตรา 40 เป็น 65 ปี ทั้งนี้ในระยะต่อไป เมื่อกองทุนฯ ได้จัดตั้งเป็นที่เรียบร้อย ก็จะเป็นการเพิ่มสิทธิประโยชน์แก่ผู้ประกันตน เพิ่มโอกาสการเข้าถึงเงินทุนประกอบอาชีพ และความมั่นคงในการประกอบอาชีพ” นางสาวรัชดา กล่าว
รัฐบาลไทย-ข่าวทำเนียบรัฐบาล-ก.แรงงาน ชวนคนไทยหางานผ่านเว็บไซต์ "ไทยมีงานทำ" มีตำแหน่งงานรองรับ 1.5 แสนอัตรา
วันพฤหัสบดีที่ 7 เมษายน 2565
ก.แรงงาน ชวนคนไทยหางานผ่านเว็บไซต์ "ไทยมีงานทํา" มีตําแหน่งงานรองรับ 1.5 แสนอัตรา
.....
กระทรวงแรงงาน เตรียมตําแหน่งงานว่าง 159,703 อัตรา รองรับผู้ที่กําลังมองหางานทํา ไม่ว่าจะเป็นผู้จบการศึกษาใหม่ กลุ่มผู้เปราะบาง กลุ่มผู้ได้รับผลกระทบจากโรคโควิด-19 โดยให้บริการประชาชนผ่านระบบออนไลน์ บนแพลตฟอร์ม "ไทยมีงานทํา" คลิก > https://smartjob.doe.go.th/
.
แพลตฟอร์มดังกล่าวจะช่วยให้ผู้มองหางานทําสามารถค้นหาข้อมูลตําแหน่งงานที่เหมาะสมกับตัวเองมากที่สุด ด้วยการ Matching ตําแหน่งงานตามพื้นที่ ภูมิลําเนา รวมถึงจับคู่ตําแหน่งงานจากความรู้ ความสามารถ และทักษะที่มีอยู่
.
นอกจากนี้ ยังให้บริการสําหรับนายจ้าง สถานประกอบการที่ต้องการช่องทางรับสมัครงาน โดยการลงทะเบียนนายจ้าง เพื่อประกาศตําแหน่งงานและคัดลอกรายชื่อผู้หางาน
.
ปัจจุบัน แพลตฟอร์ม "ไทยมีงานทํา" ได้ดําเนินการปรับปรุงและรวบรวมข้อมูลการจ้างงานจากภาครัฐ ที่เชื่อมโยงข้อมูลจากสํานักงาน ก.พ. ซึ่งมีตําแหน่งงานจากหน่วยงานราชการกว่า 300 หน่วยงาน ตําแหน่งงานภาคเอกชน และบริษัทจัดหางานชั้นนํา
.
โดยตําแหน่งงาน 5 อันดับแรกที่นายจ้าง/ผู้ประกอบการ มีความต้องการมากที่สุด ได้แก่
- แรงงานด้านการประกอบ
- แรงงานบรรจุผลิตภัณฑ์
- พนักงานขายของหน้าร้านและสาธิตสินค้า
- ตัวแทนจัดหาบริการทางธุรกิจและนายหน้าการค้าอื่น ๆ
- ตัวแทนฝ่ายขายด้านเทคนิคและการค้า
.
อ่านเพิ่มเติม คลิก https://www.thaigov.go.th/news/contents/details/53261
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมบัญชีกลางออกหลักเกณฑ์และอัตราค่ารักษาพยาบาล กรณีรักษาตัวที่บ้าน (Home Isolation) และกรณีมีอาการผิดปกติภายหลังได้รับวัคซีนป้องกันโควิด 19
วันจันทร์ที่ 12 กรกฎาคม 2564
กรมบัญชีกลางออกหลักเกณฑ์และอัตราค่ารักษาพยาบาล กรณีรักษาตัวที่บ้าน (Home Isolation) และกรณีมีอาการผิดปกติภายหลังได้รับวัคซีนป้องกันโควิด 19
กรมบัญชีกลางกําหนดหลักเกณฑ์ อัตรา วิธีการ และเงื่อนไข การเบิกเงินสวัสดิการเกี่ยวกับการรักษาพยาบาล กรณีผู้มีสิทธิหรือบุคคลในครอบครัวเสี่ยงหรือติดเชื้อไวรัสโคโรนา 2019 หรือโรคโควิด 19 (ฉบับที่ 3)
นายประภาศ คงเอียด อธิบดีกรมบัญชีกลาง เปิดเผยว่า เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด 19) ยังคงมีจํานวนผู้ติดเชื้อเพิ่มขึ้นอย่างต่อเนื่อง ส่งผลกระทบต่อการรักษาผู้ป่วยที่สถานพยาบาลของทางราชการหรือสถานที่อื่นที่สถานพยาบาลได้จัดเตรียมไว้ อีกทั้งกระทรวงสาธารณสุข โดยกรมการแพทย์ ได้กําหนดแนวทางการให้การรักษาพยาบาลผู้ติดเชื้อโควิด 19 ที่บ้าน (Home Isolation) หรือในสถานที่อื่น ๆ (Community Isolation) ระหว่างรอเข้ารับการรักษาพยาบาลเป็นผู้ป่วยใน ประกอบกับได้มีการเสนอข้อมูลเกี่ยวกับผู้ป่วยภาวะเกล็ดเลือดต่ําที่กระตุ้นการเกิดหลอดเลือดอุดตันจากภูมิคุ้มกันภายหลังได้รับวัคซีนด้วยนั้น กรมบัญชีกลางจึงได้กําหนดหลักเกณฑ์ อัตรา วิธีการ และเงื่อนไข การเบิกเงินสวัสดิการเกี่ยวกับการรักษาพยาบาล กรณีผู้มีสิทธิหรือบุคคลในครอบครัวเสี่ยงหรือติดเชื้อไวรัสโคโรนา 2019 หรือโรคโควิด 19 (ฉบับที่ 3) โดยมีสาระสําคัญ ดังนี้
1. กรณีได้รับการวินิจฉัยว่าติดเชื้อโควิด 19 และอยู่ระหว่างรอเข้ารับการรักษาเป็นผู้ป่วยใน ซึ่งแพทย์มีความเห็นให้รักษาตัวที่บ้าน (Home Isolation) หรือสถานที่อื่น ๆ (Community Isolation) ผู้มีสิทธิสามารถเบิกเงินสวัสดิการเกี่ยวกับการรักษาพยาบาลได้ ดังนี้
1.1 ค่าบริการของสถานพยาบาลและการดูแลผู้ป่วยกรณีพักรอก่อนเข้ารับการรักษาเป็นผู้ป่วยใน ในอัตราเท่าที่จ่ายจริง วันละไม่เกิน 1,000 บาท และไม่เกิน 14 วัน
1.2 ค่าอุปกรณ์ทางการแพทย์ที่จําเป็นต้องใช้ในการติดตามอาการ ในอัตราเท่าที่จ่ายจริง ไม่เกิน 1,100 บาท ต่อราย
1.3 ค่ายา ค่าเอกซเรย์ ค่าตรวจทางห้องปฏิบัติการ และค่ารักษาพยาบาลอื่น ๆ ในอัตราเท่าที่จ่ายจริง แต่ไม่เกินอัตราที่กระทรวงการคลังกําหนด
1.4 ค่าพาหนะส่งต่อ ในอัตราเท่าที่จ่ายจริง ไม่เกิน 1,000 บาท และค่าทําความสะอาดฆ่าเชื้อบนรถพาหนะ ในอัตราเท่าที่จ่ายจริง ไม่เกิน 3,700 บาทต่อครั้ง ซึ่งรวมค่าใช้จ่ายอุปกรณ์ป้องกันบุคคลของเจ้าหน้าที่แล้ว
2. กรณีมีอาการผิดปกติภายหลังได้รับวัคซีนป้องกันโรคโควิด 19 และแพทย์สันนิษฐานว่าเกิดภาวะเกล็ดเลือดต่ําที่กระตุ้นการเกิดหลอดเลือดอุดตันจากภูมิคุ้มกันภายหลังได้รับวัคซีน หากเข้ารับการรักษาพยาบาลเป็นผู้ป่วยใน ให้มีสิทธิเบิกค่ารักษาพยาบาลได้ ดังนี้
2.1 ค่าตรวจ Heparin-PF 4 antibody (lgG) ELISA assay และค่าตรวจ Heparin induced platelet activation test (HIPA) ตามอัตราที่กระทรวงการคลังกําหนด เรื่อง อัตราค่าบริการสาธารณสุขเพื่อใช้สําหรับการเบิกจ่ายค่ารักษาพยาบาลในสถานพยาบาลของทางราชการ ลงวันที่ 24 พฤศจิกายน 2549 และที่แก้ไขเพิ่มเติม
2.2 ค่ายา IVIG (Human normal immunoglobulin, intravenous) ตามอัตราที่กระทรวงการคลังกําหนด
“หลักเกณฑ์และอัตราค่ารักษาพยาบาลข้างต้น มีผลบังคับใช้ตั้งแต่วันที่ 28 มิถุนายน 2564 เป็นต้นไป เพื่อเพิ่มประสิทธิภาพในการดูแลผู้ป่วยให้สอดคล้องกับสถานการณ์ในปัจจุบัน ทั้งนี้ หากมีข้อสงสัย สามารถสอบถามรายละเอียดได้ที่ Call center กรมบัญชีกลาง 02 270 6400 ในวัน เวลาราชการ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เข้าเยี่ยมคารวะอัยการสูงสุด
วันจันทร์ที่ 29 พฤศจิกายน 2564
รัฐมนตรีว่าการกระทรวงยุติธรรม เข้าเยี่ยมคารวะอัยการสูงสุด
รัฐมนตรีว่าการกระทรวงยุติธรรม เข้าเยี่ยมคารวะอัยการสูงสุด
ในวันจันทร์ที่ ๒๙ พฤศจิกายน ๒๕๖๔ เวลา ๑๓.๐๐ น.ณ ห้องรับรองสํานักงานอัยการสูงสุด ชั้น ๙อาคารราชบุรีดิเรกฤทธิ์ ศูนย์ราชการเฉลิมพระเกียรติฯนายสมศักดิ์ เทพสุทิน รัฐมนตรีว่าการกระทรวงยุติธรรมพร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และนายมานะ ศิริพิทยาวัฒน์ รองเลขาธิการ ป.ป.ส. เข้าเยี่ยมคารวะ นายสิงห์ชัย ทนินซ้อน อัยการสูงสุด ในโอกาสเข้ารับตําแหน่งใหม่ และหารือข้อราชการ​ร่วมกัน พร้อมทั้งประสานความร่วมมือด้านกระบวนการยุติธรรม ระหว่าง ๒ หน่วยงาน
รัฐบาลไทย-ข่าวทำเนียบรัฐบาล-นายกฯ เยือนเมืองกล้วยไข่ "จ.กำแพงเพชร” ติดตามการดำเนินงานด้าน “เกษตร - แก้ความยากจน - พัฒนาคน - บริหารน้ำ” 7 ก.ค. 65
วันพุธที่ 6 กรกฎาคม 2565
นายกฯ เยือนเมืองกล้วยไข่ "จ.กําแพงเพชร” ติดตามการดําเนินงานด้าน “เกษตร - แก้ความยากจน - พัฒนาคน - บริหารน้ํา” 7 ก.ค. 65
.....
พลเอก ประยุทธ์ จันทร์โอชา นายกรัฐมนตรี มีภารกิจตรวจราชการ จ.กําแพงเพชร เพื่อติดตามการดําเนินงานตามนโยบายของรัฐบาลในด้านต่าง ๆ โดยเฉพาะด้านการเกษตร การขจัดความยากจน พัฒนาคนทุกช่วงวัยอย่างยั่งยืนตามหลักปรัชญาเศรษฐกิจพอเพียง และการบริหารจัดการน้ํา ในวันพฤหัสบดีที่ 7 ก.ค. 65
.
โดยภารกิจของนายกฯ เช่น เยี่ยมชมกิจกรรมการแสดงผลการดําเนินงานแปลงใหญ่กล้วยไข่ของกลุ่มเกษตรกรแปลงใหญ่, มอบบ้านแก่ผู้ยากไร้ จํานวน 1 หลัง และบ้านที่ดําเนินการเสร็จแล้วแก่ผู้แทน จํานวน 10 หลัง ณ บ้านท้องคุ้ง อ.คลองขลุง, ตรวจเยี่ยมการบริหารจัดการน้ํา จัดหาแหล่งน้ํา เพิ่มพื้นที่ชลประทาน ณ ฝายชั่วคราวกั้นแม่น้ําปิง (โครงการหนองขวัญ), และไปพบปะผู้ประกอบการรวมทั้งเกษตรกรกลุ่มปลูกข้าว GAP ขาณุวรลักษบุรี โมเดล อ.ขาณุวรลักษบุรี
.
ทั้งนี้ “ขาณุวรลักษบุรีโมเดล” เป็นโครงการส่งเสริมการปลูกข้าวพื้นนุ่ม ที่กรมการข้าวมุ่งผลักดันให้ จ.กําแพงเพชร เป็นแหล่งปลูกข้าวพื้นนุ่มคุณภาพ มีการบริหารจัดการน้ําจากต้นน้ําถึงปลายน้ํา และถือว่าเป็นโครงการนําร่องที่จะเชื่อมโยงไปยังจังหวัดต่าง ๆ เพื่อให้ชาวนาได้เห็นต้นแบบที่แท้จริงว่าทํานาอย่างไรถึงจะประสบความสําเร็จ
.
อ่านเพิ่มเติม คลิกhttps://www.thaigov.go.th/news/contents/details/56525
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.ท่องเที่ยวและกีฬา เปิดงานจัดแสดงแสง สี เสียงย้อนรอยประวัติศาสตร์ อารยธรรมอาณาจักรศรีวิชัย
วันอังคารที่ 7 มิถุนายน 2565
รมว.ท่องเที่ยวและกีฬา เปิดงานจัดแสดงแสง สี เสียงย้อนรอยประวัติศาสตร์ อารยธรรมอาณาจักรศรีวิชัย
แสง สี เสียงย้อนรอยประวัติศาสตร์ อารยธรรมอาณาจักรศรีวิชัยมีวัตถุประสงค์เพื่อขับเคลื่อนเศรษฐกิจของจังหวัด ภายหลังสถานการณ์โควิด-19 เริ่มคลี่คลาย เดือนมิถุนายนซึ่งเป็นเดือนมหามงคลนําร่องจัดกิจกรรมด้านการท่องเที่ยวเพื่อให้เป็นปฐมบท
วันที่4มิถุนายน2565นายพิพัฒน์ รัชกิจประการ รัฐมนตรีว่าการกระทรวงท่องเที่ยวและกีฬา (รมว.กก.) เป็นประธานในพิธีเปิดกิจกรรมการแสดง แสง สี เสียง"เล่าเรื่องเมืองงาม อารยธรรมอาณาจักรศรีวิชัย" ในโครงการยกระดับและพัฒนาการท่องเที่ยวเชิงประวัติศาสตร์ วิถีชีวิต ประเพณี และวัฒนธรรม จังหวัดนครศรีธรรมราช โดยมีนางเรืองอุไร บุญช่วยชูพันธ์ุ รองผู้ว่าราชการจังหวัดนครศรีธรรมราช ให้การต้อนรับและกล่าวรายงานวัตถุประสงค์การจัดงาน พร้อมกันนี้มี ดร.นาที รัชกิจประการ ประธานคณะที่ปรึกษารองนายกรัฐมนตรี (นายอนุทิน ชาญวีรกูล),ดร.กณพ เกตุชาติ นายกเทศมนตรีนครนครศรีธรรมราช,นางไพรวัลย์ ศรีเทพ ท่องเที่ยวและกีฬาจังหวัดนครศรีธรรมราช,นางศิริกมล แก้วแสงอ่อน สมาคมธุรกิจการท่องเที่ยวนครศรีธรรมราช และนางพิชญ์สินี ทัศน์นิยม ผอ. ททท. สํานักงานนครศรีธรรมราช เข้าร่วมงาน ณ สวนสาธารณะศรีธรรมราช จังหวัดนครศรีธรรมราช
สําหรับการจัดงานดังกล่าวมีวัตถุประสงค์เพื่อขับเคลื่อนเศรษฐกิจของจังหวัด ภายหลังสถานการณ์โควิด-19เริ่มคลี่คลาย จึงใช้โอกาสของเดือนมิถุนายนซึ่งเป็นเดือนมหามงคลนําร่องจัดกิจกรรมด้านการท่องเที่ยวเพื่อให้เป็นปฐมบท โดยรูปแบบการท่องเที่ยวของจังหวัดนครศรีธรรมราช จะเน้นการสนองตอบสําหรับนักท่องเที่ยวที่ต้องการมาท่องเที่ยวเพื่อแสวงหาปัญญาและความรู้สึกดีๆ ผ่านกิจกรรมทางด้านศิลปะ วัฒนธรรม และประเพณีที่ดีงามของจังหวัดนครศรีธรรมราช เพื่อให้เกิดความซึมซับประวัติความเป็นมาที่ดีงามของงานประเพณีดังกล่าว ซึ่งนําเสนอโดยคนรุ่นใหม่ เพื่อชักนําให้กลุ่มคนรุ่นใหม่ได้หันมาสนใจศิลปะวัฒนธรรมประเพณี และประวัติศาสตร์ของท้องถิ่น อันจะเป็นมิติของการท่องเที่ยวและเศรษฐกิจเชิงสร้างสรรค์ ที่จะไม่มีใครได้อยู่ฝ่ายเดียว แต่จะเป็นความร่วมมือระหว่างพันธมิตร โดยเฉพาะอย่างยิ่งภาคประชาชนและเอกชนจะเป็นกลไกขับเคลื่อนที่สําคัญของกิจกรรม โดยการจัดงานครั้งนี้จะมีขึ้นระหว่างวันที่3-5มิถุนายน2565
รัฐบาลไทย-ข่าวทำเนียบรัฐบาล-ก.อุตฯ ยกเว้นการเก็บค่าธรรมเนียมรายปีแก่ผู้ประกอบกิจการโรงงาน จำพวกที่ 2 และ จำพวกที่ 3
วันพุธที่ 25 สิงหาคม 2564
ก.อุตฯ ยกเว้นการเก็บค่าธรรมเนียมรายปีแก่ผู้ประกอบกิจการโรงงาน จําพวกที่ 2 และ จําพวกที่ 3
กระทรวงอุตสาหกรรม ยกเว้นการเก็บค่าธรรมเนียมรายปีแก่ผู้ประกอบกิจการโรงงาน จําพวกที่ 2 และ จําพวกที่ 3
กระทรวงอุตสาหกรรม ยกเว้นการเก็บค่าธรรมเนียมรายปีแก่ผู้ประกอบกิจการโรงงาน จําพวกที่ 2 และ จําพวกที่ 3
หมายเหตุ : เหตุผลในการประกาศใช้กฎกระทรวงฉบับนี้ คือการแพร่ระบาดของโรคติดเชื้อไวรัสโคโรนา 2019 ในประเทศไทยอย่างต่อเนื่อง ก่อให้เกิดผลกระทบต่อภาคอุตสาหกรรมเพื่อเป็นการลดภาระและบรรเทาผลกระทบที่เกิดขึ้นแก้ผู้ประกอบกิจการโรงงาน สมควรยกเว้นค่าธรรมเนียมรายปีให้แก่ผู้ประกอบกิจการโรงงานจําพวกที่ 2 และจําพวกที่ 3 ทุกขนาด
โดยมีผลบังคับใช้ย้อนหลัง...
ตั้งแต่วันที่ 10 มิถุนายน พ.ศ. 2564 ถึงวันที่ 9 มิถุนายน พ.ศ. 2565
ดาวน์โหลดได้ที่
http://www.ratchakitcha.soc.go.th/DATA/PDF/2564/A/053/T_0010.PDF
#กระทรวงอุตสาหกรรม #กฎกระทรวงยกเว้นค่าธรรมเนียมรายปีให้แก่ผู้ประกอบกิจการโรงงาน พ.ศ.2564 #PRIndustrymoi
รัฐบาลไทย-ข่าวทำเนียบรัฐบาล-เตือนประชาชนระวังมิจฉาชีพหลอกให้กู้เงินด่วนผ่านแอปพลิเคชั่น แนะตรวจสอบและใช้บริการกับสถานบันการเงินที่ได้รับอนุญาตมีกฎหมายกำกับ
วันเสาร์ที่ 18 กันยายน 2564
เตือนประชาชนระวังมิจฉาชีพหลอกให้กู้เงินด่วนผ่านแอปพลิเคชั่น แนะตรวจสอบและใช้บริการกับสถานบันการเงินที่ได้รับอนุญาตมีกฎหมายกํากับ
เตือนประชาชนระวังมิจฉาชีพหลอกให้กู้เงินด่วนผ่านแอปพลิเคชั่น แนะตรวจสอบและใช้บริการกับสถานบันการเงินที่ได้รับอนุญาตมีกฎหมายกํากับ
วันที่ 18 ก.ย. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่รัฐบาลโดยศูนย์บริหารสถานการณ์โควิด-19 (ศบค.) ได้ผ่อนคลายมาตรการควบคุมโรคให้กิจการ กิจกรรมบางส่วนทยอยกลับมาดําเนินการได้ แต่ พล.อ.ประยุทธ์ จันทร์โอชา นายกรัฐมนตรี และรมว.กลาโหม ยังห่วงใยเกี่ยวกับสถานการณ์รายได้และปัญหาหนี้สินของประชาชน เพราะแม้จะเริ่มกลับมาประกอบอาชีพหารายได้ได้มากขึ้น แต่ก็ยังไม่เข้าสู่ภาวะปกติ จึงได้กําชับหน่วยงานที่เกี่ยวข้องให้เร่งผลักดันมาตรช่วยแก้ไขหนี้ครัวเรือน รวมถึงดูแลปราบปรามมิจฉาชีพรูปแบบต่างๆ ที่ฉวยโอกาสหลอกลวงในช่วงที่ประชาชนเดือนร้อนด้วย
ทั้งนี้ ตลอดช่วงการแพร่ระบาดของโรคโควิด-19 ที่เศรษฐกิจกิจไม่คล่องตัวและประชาชนมีความจําเป็นในการกู้เงินมาหมุนเวียนในครัวเรือน ได้ปรากฏกรณีมิจฉาชีพหลอกลวงประชาชนในรูปแบบต่างๆ จํานวนมาก ล่าสุดพบการปล่อยสินเชื่อผ่านแอปพลิเคชั่น โดยมีการส่งข้อความโฆษณาตรงไปยังโทรศัพท์มือถือ หรือผ่านโชเชียลมีเดียแพลตฟอร์มต่างๆ ให้ผู้ต้องการกู้เงินโหลดแอปพลิเคชั่นพร้อมยินยอมเปิดเผยข้อมูลส่วนตัว เพื่อใช้ติดตามหนี้ และเอาเปรียบผู้กู้ในรูปแบบสารพัด ทั้งการหักเงินค่าดําเนินการสูง ให้เงินกู้ไม่เต็มตามสัญญากู้ คิดดอกเบี้ยสูงกว่าที่กฎหมายกําหนดหลายเท่า ทวงถามด้วยวิธีทั้งข่มขู่ ทําให้อับอาย
น.ส.ไตรศุลี กล่าวว่า หากจําเป็นต้องใช้บริการเงินกู้ เงินด่วนต่างๆ ขอให้ประชาชนตรวจสอบผู้ให้กู้อย่างรอบคอบรู้ตัวตน รู้ที่ทําการ ทําธุรกิจถูกต้องตามกฎหมายหรือไม่ ควรเลือกผู้ให้กู้ที่เป็นสถาบันการเงินทั้งธนาคารพาณิชย์หรือนอนแบงก์ที่ได้รับอนุญาตจากธนาคารแห่งประเทศไทย (ธปท.) หรือกระทรวงการคลัง และมีกฎหมายกํากับที่ชัดเจน เพื่อกรณีที่มีปัญหาเกิดขึ้นสามารถร้องเรียน หาผู้กระทําผิดเข้าสู่ขั้นตอนทางกฎหมายได้
ในส่วนผู้ให้กู้หากเจ้าหน้าที่ตรวจสอบพบการกระทําผิดก็ต้องรับโทษหนัก เพราะปัจจุบันในการให้กู้ยืมเงินมีกฎหมายกํากับหลายฉบับและมีโทษทางอาญา เช่น พ.ร.บ.ห้ามเรียกดอกเบี้ยเกินอัตรา พ.ศ. 2560 ที่ฝ่าฝืนต้องระวางโทษจําคุกไม่เกิน 2 ปี หรือปรับไม่เกิน 2 แสนบาท หรือทั้งจําทั้งปรับ พ.ร.บ.การทวงถามหนี้ พ.ศ. 2558 หากฝ่าฝืนมีโทษปรับไม่เกิน 1 แสนบาท หรือจําคุกไม่เกิน 1 ปี หรือทั้งจําทั้งปรับได้
“ปัจจุบันเทคโนโลยีเปลี่ยนแปลงไปมาก มิจฉาชีพได้ก็เข้าถึงคนได้ง่ายขึ้น โดยส่งข้อมูลผ่านทั้งโทรศัพท์ โซเชียลมีเดีย ท่านนายกรัฐมนตรีเป็นห่วงในเรื่องนี้ จึงขอให้หน่วยงานที่เกี่ยวข้องให้กวดขันไม่ให้เกิดการเอาเปรียบประชาชนในช่วงที่ยากลําบาก โดยหากพบการทําผิดขอให้มีการลงโทษอย่างเด็ดขาด” น.ส.ไตรศุลี กล่าว
-------------------
รัฐบาลไทย-ข่าวทำเนียบรัฐบาล- "โฆษก ศบศ." ปลื้ม เสียงตอบรับภูเก็ตแซนด์บ็อกเปิดประเทศรับนักท่องเที่ยว สร้างความเชื่อมั่น
วันศุกร์ที่ 2 กรกฎาคม 2564
"โฆษก ศบศ." ปลื้ม เสียงตอบรับภูเก็ตแซนด์บ็อกเปิดประเทศรับนักท่องเที่ยว สร้างความเชื่อมั่น
"โฆษก ศบศ." ปลื้ม เสียงตอบรับภูเก็ตแซนด์บ็อกเปิดประเทศรับนักท่องเที่ยว สร้างความเชื่อมั่น “บิ๊กตู่”เตรียมเปิดสมุย-พะงันคิวต่อไป แจงเลือกภูเก็ตนําร่องเพราะเป็นพื้นที่เล็ก จัดระบบควบคุมดูแลได้ ย้ํามีแผนรองรับ คํานึงถึงความปลอดภัยประชาชนเป็นหลัก
นายธนกร วังบุญคงชนะ เลขานุการรัฐมนตรีประจําสํานักนายกรัฐมนตรี ในฐานะโฆษกประจําศูนย์บริหารสถานการณ์เศรษฐกิจจากผลกระทบจากการระบาดของโรคติดเชื้อไวรัสโคโรนา 2019 (ศบศ.) เปิดเผยว่า เมื่อวานนี้ (1 ก.ค.) พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ลงพื้นที่ จ.ภูเก็ต เพื่อตรวจเยี่ยม ให้กําลังใจชาวภูเก็ตในการเปิดรับนักท่องเที่ยว ตามแผนการเปิดประเทศไทย กระตุ้นการท่องเที่ยวในโครงการภูเก็ตแซนด์บอกซ์ (Phuket Sandbox) ซึ่งพบว่าจังหวัดภูเก็ตมีความพร้อมในทุกๆ ด้าน โดยเหตุผลที่ท่านนายกฯ เลือกนําร่องที่จังหวัดภูเก็ต เนื่องจากเป็นพื้นที่เล็ก สามารถจัดระบบควบคุมดูแลได้ อย่างไรก็ตาม ท่านนายกฯ ได้เน้นย้ําว่า การเปิดประเทศครั้งนี้ต้องทําอย่างระมัดระวัง ไม่ประมาท กําหนดมาตรการผ่อนคลายเป็นลําดับขั้นตอน และมีการวางแผนรองรับต่อสถานการณ์ที่จะเกิดไว้แล้วหากผู้ติดเชื้อในจังหวัดภูเก็ตมีจํานวนเพิ่มขึ้น คํานึงถึงความปลอดภัยของประชาชนเป็นหลัก และหากการเปิดประเทศในพื้นที่นําร่องจังหวัดภูเก็ตครั้งนี้สําเร็จ รัฐบาลก็เตรียมขยาย Sandbox ต่อไปยังพื้นที่ท่องเที่ยวอื่นๆ ของประเทศ เช่น สมุย พงัน เกาะเต่าฯลฯ ต่อไป
นายธนกร กล่าวต่อว่า รัฐบาลเชื่อมั่นในศักยภาพของจังหวัดภูเก็ตที่ได้รับการขนานนามว่า เป็นเมือง “ไข่มุกแห่งอันดามัน” ซึ่งจะเป็นการช่วยเหลือผู้ประกอบการในกลุ่มสินค้า อาหาร การท่องเที่ยว และสินค้าไทย ตลอดจนบริการ ทําให้คนในพื้นที่กลับมามีรอยยิ้มอีกครั้ง ทั้งนี้ สําหรับมาตรการในการเข้าเมืองภูเก็ตทั้งชาวไทยและชาวต่างประเทศ (ยกเว้นเด็กอายุไม่เกิน 6 ปี ที่เดินทางมากับผู้ปกครอง) 1.ต้องเป็นผู้ที่ได้รับวัคซีนป้องกันโรคโควิด - 19 ครบ 2 เข็ม หรือครบโดสตามจํานวนวัคซีนแต่ละชนิด หรือได้รับวัคซีนชนิด AstraZeneca จํานวน 1 เข็ม มาแล้วเป็นระยะเวลาอย่างน้อย 14 วัน 2.เป็นผู้ที่หายจากอาการป่วยด้วยโรคโควิด - 19 มาแล้วไม่เกิน 90 วัน 3.ได้รับการตรวจหาเชื้อโควิด - 19 ด้วยวิธีการ RT - PCR หรือวิธีการ Antigen Test ไม่เกิน 7 วัน นับแต่วันที่ได้รับการตรวจ 4.ต้องดาวน์โหลดและติดตั้งแอปพลิเคชัน “หมอชนะ” บนสมาร์ทโฟน และยินยอมเปิดแชร์ตําแหน่งที่ตั้ง (Location) ตลอดระยะเวลาที่อยู่ในจังหวัดภูเก็ต 5.แสดงเอกสารหลักฐานข้างต้น ต่อเจ้าพนักงานควบคุมโรคติดต่อก่อนเข้าจังหวัดภูเก็ต และ6.ให้สังเกตติดตามอาการตนเอง (Self Monitoring) ตามมาตรการป้องกันควบคุมโรค หากพบอาการป่วยหรือสงสัยว่ามีอาการป่วยด้วยโรคโควิด – 19 ให้พบแพทย์โดยด่วน
.....................................
รัฐบาลไทย-ข่าวทำเนียบรัฐบาล-รมช.นิพนธ์ สั่งการให้ กปน. ช่วยบรรเทาความเดือดร้อนเรื่องน้ำบาดาลขุ่นให้ประชาชนในพื้นที่ อบต.บางเพรียง จ. สมุทรปราการ
วันพุธที่ 13 ตุลาคม 2564
รมช.นิพนธ์ สั่งการให้ กปน. ช่วยบรรเทาความเดือดร้อนเรื่องน้ําบาดาลขุ่นให้ประชาชนในพื้นที่ อบต.บางเพรียง จ. สมุทรปราการ
รมช.นิพนธ์ สั่งการให้ กปน. ช่วยบรรเทาความเดือดร้อนเรื่องน้ําบาดาลขุ่นให้ประชาชนในพื้นที่ อบต.บางเพรียง จ. สมุทรปราการ มีน้ําประปาสะอาดปลอดภัยใช้โดยเร่งด่วน
นายนิพนธ์ บุญญามณี รัฐมนตรีช่วยว่าการกระทรวงมหาดไทย สั่งการให้ การประปานครหลวง (กปน.) เร่งดําเนินการช่วยเหลือพี่น้องประชาชนกว่า 80 ครัวเรือนในพื้นที่ชุมชนริมคลองบางเหี้ย ต.บางเพรียง อ.บางบ่อ จ.สมุทรปราการ ที่ได้รับความเดือดร้อนจากปัญหาน้ําบาดาลขุ่น ให้มีน้ําประปาสะอาดปลอดภัยใช้อุปโภคบริโภคอย่างทั่วถึงและยั่งยืน ตามนโยบายบําบัดทุกข์ บํารุงสุข ของกระทรวงมหาดไทย โดยเร่งด่วน
รัฐบาลไทย-ข่าวทำเนียบรัฐบาล-พิธีลาสิกขาในโครงการบรรพชาอุปสมบทและปฏิบัติธรรมเฉลิมพระเกียรติถวายเป็นพระกุศลแด่พระเจ้าวรวงศ์เธอ พระองค์เจ้าอทิตยาทรกิติคุณ ในโอกาสทรงเจริญพระชันษา ครบ ๓ รอบ ๓๖ ปี
วันพฤหัสบดีที่ 19 พฤษภาคม 2565
พิธีลาสิกขาในโครงการบรรพชาอุปสมบทและปฏิบัติธรรมเฉลิมพระเกียรติถวายเป็นพระกุศลแด่พระเจ้าวรวงศ์เธอ พระองค์เจ้าอทิตยาทรกิติคุณ ในโอกาสทรงเจริญพระชันษา ครบ ๓ รอบ ๓๖ ปี
เช้าวันนี้ ๑๙ พฤษภาคม ๒๕๖๕ เวลา ๐๙.๐๐ น. พลเอก จิรวิทย์ เดชจรัสศรี เจ้ากรมเสมียนตรา เป็นประธานในพิธีปิดโครงการบรรพชาอุปสมบทและปฏิบัติธรรมเฉลิมพระเกียรติถวายเป็นพระกุศลแด่พระเจ้าวรวงศ์เธอ พระองค์เจ้าอทิตยาทรกิติคุณ
ในโอกาสทรงเจริญพระชันษา ครบ ๓ รอบ ๓๖ ปี โดยมีกําหนดระยะเวลา ๑๕ วัน ตั้งแต่วันที่ ๕ - ๑๙ พฤษภาคม ๒๕๖๕ ที่ผ่านมา จํานวน ๓๙ รูป เข้าพิธีลาสิกขาซึ่งได้รับความเมตตาจากเจ้าอาวาสและคณะสงฆ์ วัดพิชยญาติการาม วรวิหาร ในการทําพิธีมอบวุฒิธิบัตรและลาสิกขา พร้อมให้โอวาทแก่ผู้ที่สึกเป็นฆราวาสได้นําหลักคําสอนในการบรรพชาในครั้งนี้ไปใช้ในการทํางานและใช้ในชีวิตประจําวัน
รัฐบาลไทย-ข่าวทำเนียบรัฐบาล-สธ. เผย “เจอ แจก จบ” ช่วยผู้ติดเชื้อโควิดเข้าถึงการรักษารวดเร็วและครอบคลุมมากขึ้น
วันจันทร์ที่ 14 มีนาคม 2565
สธ. เผย “เจอ แจก จบ” ช่วยผู้ติดเชื้อโควิดเข้าถึงการรักษารวดเร็วและครอบคลุมมากขึ้น
กระทรวงสาธารณสุข เผย การรักษาโควิดแบบ “เจอ แจก จบ” ได้ผลดี ช่วยผู้ติดเชื้อรับบริการรวดเร็วและครอบคลุมมากขึ้น ลดการโทรเข้าสายด่วน 1330 แนะหากเดินทางไปรักษาแบบผู้ป่วยนอกที่โรงพยาบาลไม่ได้ให้โทรสายด่วน 1330 หรือช่องทางติดต่อประจําจังหวัดหรือเขต
กระทรวงสาธารณสุข เผย การรักษาโควิดแบบ “เจอ แจก จบ” ได้ผลดี ช่วยผู้ติดเชื้อรับบริการรวดเร็วและครอบคลุมมากขึ้น ลดการโทรเข้าสายด่วน 1330 แนะหากเดินทางไปรักษาแบบผู้ป่วยนอกที่โรงพยาบาลไม่ได้ให้โทรสายด่วน 1330 หรือช่องทางติดต่อประจําจังหวัดหรือเขต เพื่อเข้าระบบHI
วันนี้ (14 มีนาคม 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.รุ่งเรือง กิจผาติ หัวหน้าที่ปรึกษาระดับกระทรวง และโฆษกกระทรวงสาธารณสุข แถลงข่าวการเข้าสู่ระบบการรักษาผู้ป่วยโควิด 19 ว่า ขณะนี้สถานการณ์โควิด 19 อยู่ในช่วงของการปรับเข้าสู่โรคประจําถิ่นหรือยุติการระบาดใหญ่ (Post Pandemic) ซึ่งเกิดจาก 1.ปัจจุบันตัวเชื้อมีความรุนแรงลดลง ผู้ป่วยหนักหรือเสียชีวิตมีสัดส่วนลดลง 2.การฉีดวัคซีนจํานวนมากกว่า 125 ล้านเข็ม มีความครอบคลุมสูงมากขึ้น และ 3.ระบบรักษาพยาบาลของประเทศไทยมีสมรรถนะและความพร้อมระดับดีมาก ตามแนวทางการประเมินขององค์การอนามัยโลกโดยในการดูแลรักษาโควิด 19 กระทรวงสาธารณสุขได้เพิ่มระบบการดูแลแบบผู้ป่วยนอกและแยกกักตัว หรือ “เจอ แจก จบ” เพื่อเป็นอีกหนึ่งทางเลือกในการเข้าสู่ระบบการรักษา สําหรับผู้ติดเชื้อที่ไม่มีอาการหรือมีอาการเล็กน้อย โดยประชาชนที่มีผลตรวจ ATK ด้วยตนเองเป็นบวก สามารถเข้าไปรับบริการคลินิกโรคทางเดินหายใจของโรงพยาบาลที่มีสิทธิการรักษาอยู่ ซึ่งในพื้นที่ กทม.มีการจัดระบบบริการนี้เช่นกัน โดยจะได้รับการซักประวัติตรวจร่างกาย ประเมินอาการและแจกยาตามระดับอาการ พร้อมทั้งให้ความรู้การปฏิบัติตนในการกลับไปกักตัวที่บ้านและจะมีเจ้าหน้าที่ติดตามอาการในช่วง 48 ชั่วโมงแรก เพื่อประเมินว่ามีอาการรุนแรงขึ้นจําเป็นต้องเข้าระบบการรักษาในโรงพยาบาลหรือไม่ ซึ่งจากการดําเนินงานตั้งแต่วันที่ 1 มีนาคม ที่ผ่านมา พบว่าได้ผลดี ช่วยให้ประชาชนได้รับความสะดวก ได้เข้าถึงบริการครอบคลุมมากขึ้น
ส่วนระบบการรักษาที่บ้าน (HI) ยังคงดําเนินการตามปกติ สําหรับผู้ติดเชื้อที่ไม่สะดวกเดินทางมาโรงพยาบาลเพื่อรักษาแบบผู้ป่วยนอก หรือไม่มีรถส่วนตัว โดยโทรสายด่วน 1330 กด 14 หรือติดต่อผ่านไลน์ สปสช. @nhso หรือโทรสายด่วนของจังหวัด หรือสายด่วนโควิดของ 50 เขต กทม. ซึ่งการรักษาแบบผู้ป่วยนอกที่เพิ่มขึ้นนี้ ช่วยลดปัญหาการรอสายหรือไม่ได้รับการติดต่อกลับของสายด่วน 1330 ทําให้ประชาชนเข้าสู่ระบบบริการได้รวดเร็วและครอบคลุมมากขึ้น อย่างไรก็ตาม แม้สายพันธุ์โอมิครอนจะมีความรุนแรงลดลง แต่ผู้ที่เป็นกลุ่มเสี่ยง เช่น อายุมากกว่า 60 ปี มีโรคประจําตัว หากไม่ได้รับวัคซีนหรือได้รับไม่ครบ อาจมีอาการรุนแรงเข้าข่ายผู้ป่วยอาการสีเหลืองหรือสีแดงได้ เช่น เหนื่อยหอบ หายใจลําบาก จะใช้สิทธิ UCEP Plus เข้ารักษาโรงพยาบาลทั้งรัฐและเอกชนที่อยู่ใกล้ได้ทุกแห่ง โดยติดต่อสายด่วน 1669 ซึ่งระบบยังรองรับได้อย่างดี
************************************14 มีนาคม 2565
รัฐบาลไทย-ข่าวทำเนียบรัฐบาล-รัฐบาลเตรียมนำเข้า “แรงงานต่างด้าว ม.64” ใน 8 จังหวัด แก้ไขปัญหาขาดแคลนแรงงาน – ลักลอบทำงานผิดกฎหมาย
วันอาทิตย์ที่ 20 กุมภาพันธ์ 2565
รัฐบาลเตรียมนําเข้า “แรงงานต่างด้าว ม.64” ใน 8 จังหวัด แก้ไขปัญหาขาดแคลนแรงงาน – ลักลอบทํางานผิดกฎหมาย
.....
รัฐบาลเตรียมดําเนินมาตรการนําเข้าแรงงานต่างด้าวให้เข้ามาทํางานในประเทศไทย เพื่อแก้ไขปัญหาขาดแคลนแรงงาน และลักลอบทํางานอย่างผิดกฎหมาย ทั้งนี้ การดําเนินมาตรการดังกล่าว จะทําควบคู่กับการป้องกันการแพร่ระบาดของโควิด-19
.
โดยกระทรวงแรงงาน ได้เร่งวางแนวทางการนําคนต่างด้าวสัญชาติเมียนมา และกัมพูชา ที่เข้ามาทํางานบริเวณชายแดนลักษณะไป - กลับ หรือตามฤดูกาลในพื้นที่ ตามความตกลงว่าด้วยการข้ามแดนระหว่างประเทศทั้งสอง (มาตรา 64) ใน 8 จังหวัด แบ่งเป็น
.
- สัญชาติกัมพูชาใน 4 จังหวัด ได้แก่ ศรีสะเกษ สุรินทร์ สระแก้ว และตราด
- สัญชาติเมียนมาใน 4 จังหวัด ได้แก่ เชียงราย ตาก กาญจนบุรี และระนอง (ดําเนินการตามแนวทางเดียวกับการนําแรงงานกัมพูชาทํางานในพื้นที่จังหวัดจันทบุรี)
.
และหน่วยงานที่เกี่ยวข้องได้เตรียมความพร้อมสถานที่กักตัวทั้งสิ้น 17 แห่ง มี 476 ห้อง รองรับได้ 1,368 คน แบ่งเป็น
.
- แรงงานสัญชาติกัมพูชาที่เดินทางมาทํางานใน จ.ศรีสะเกษ สุรินทร์ สระแก้ว และตราด มี 11 แห่ง 291 ห้อง รองรับได้ 1,038 คน
.
- แรงงานสัญชาติเมียนมาที่เดินทางมาทํางานใน จ.เชียงราย ตาก กาญจนบุรี และระนอง มี 6 แห่ง 185 ห้อง รองรับได้ 330 คน
.
ซึ่งจะใช้มาตรการเหมือนกับผู้ที่เดินทางมาจากต่างประเทศ คือ ให้มีพื้นที่ดูแลก่อนเข้ามาทํางาน
.
อ่านเพิ่มเติม คลิกhttps://www.thaigov.go.th/news/contents/details/51668
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-คกก.พิจารณาอาการไม่พึงประสงค์หลังฉีดวัคซีนแล้ว 348 ราย พบเกี่ยวกับวัคซีน 71 ราย รักษาหายทุกราย
วันศุกร์ที่ 23 กรกฎาคม 2564
คกก.พิจารณาอาการไม่พึงประสงค์หลังฉีดวัคซีนแล้ว 348 ราย พบเกี่ยวกับวัคซีน 71 ราย รักษาหายทุกราย
กระทรวงสาธารณสุขเผยหลังฉีดวัคซีนโควิด 19 กว่า 14 ล้านโดส พบเหตุการณ์ไม่พึงประสงค์ 1,592 ราย ผ่านการพิจารณาจากคณะผู้เชี่ยวชาญพิจารณาอาการไม่พึงประสงค์หลังได้รับการสร้างเสริมภูมิคุ้มกันโรคแล้ว 482 ราย พบเกี่ยวกับวัคซีนเพียง 71 ราย ทุกรายรักษาหาย
กระทรวงสาธารณสุขเผยหลังฉีดวัคซีนโควิด 19 กว่า 14 ล้านโดส พบเหตุการณ์ไม่พึงประสงค์ 1,592 รายผ่านการพิจารณาจากคณะผู้เชี่ยวชาญพิจารณาอาการไม่พึงประสงค์หลังได้รับการสร้างเสริมภูมิคุ้มกันโรคแล้ว 482 รายพบเกี่ยวกับวัคซีนเพียง 71 ราย ทุกรายรักษาหาย พร้อมแจงผลการชันสูตรการเสียชีวิตครูวัย 39 ปีหลังฉีดวัคซีนแอสตร้าเซเนก้า เบื้องต้นพบสมองบวมจากก้อนในสมองและทําให้เลื่อนไปกดทับก้านสมอง
วันนี้ (23 กรกฎาคม 2564) นายแพทย์เฉวตสรร นามวาท ผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค กล่าวถึงการติดตามเหตุการณ์ไม่พึงประสงค์ภายหลังการรับวัคซีนโควิด 19 ว่าจากข้อมูลการฉีดวัคซีนเมื่อวันที่ 18 กรกฎาคม 2564 มีผู้เข้ารับการฉีดวัคซีน 14,298,596 โดส พบรายงานอาการไม่พึงประสงค์ 1,592 เหตุการณ์ ผู้เชี่ยวชาญพิจารณาอาการไม่พึงประสงค์หลังได้รับการสร้างเสริมภูมิคุ้มกันโรคได้พิจารณาแล้ว 482 ราย พบเกี่ยวกับวัคซีน 71 ราย เช่น มีอาการแพ้ ปวดบวมบริเวณที่ฉีด มีไข้ ปวดศีรษะ อาเจียนและเป็นปฏิกิริยาที่เกี่ยวกับการฉีดแต่ตรวจไม่พบความผิดปกติทางร่างกาย 240 ราย อีก 158 ราย เป็นเหตุการณ์ร่วมที่ไม่เกี่ยวกับวัคซีน (โดยรักษาหาย 36 ราย และเสียชีวิต 122 ราย) ไม่สามารถสรุปว่าเกี่ยวข้องกับวัคซีนมี 13 ราย และที่เหลือ 1,110 รายอยู่ระหว่างติดตามข้อมูล
นอกจากนี้ ได้เก็บข้อมูลจากบุคลากรทางการแพทย์ที่โรงพยาบาลเชียงรายประชานุเคราะห์ จังหวัดเชียงรายเพื่ออธิบายการวัดประสิทธิผลของวัคซีน ในกลุ่มที่ฉีดวัคซีนและไม่ฉีดวัคซีน พบว่า กลุ่มที่ฉีดวัคซีนซิโนแวคครบ2 เข็มนานกว่า 14 วันขึ้นไป จํานวน 336 ราย พบติดเชื้อ 24 ราย คิดเป็นร้อยละ 7.1 ส่วนกลุ่มที่ไม่ได้ฉีดวัคซีน จํานวน 27 ราย พบการติดเชื้อ 11 ราย คิดเป็นร้อยละ 40.7 ซึ่งสูงกว่ากลุ่มที่ฉีดวัคซีนครบถึง 5.7 เท่า และพบว่าวัคซีนซิโนแวคมีประสิทธิผลป้องกันการติดเชื้อได้ถึงร้อยละ 82.5 นอกจากนี้ ยังพบว่ากลุ่มที่ฉีดวัคซีนมีอาการปอดอักเสบ 4 ราย คิดเป็นร้อยละ 1.2 ส่วนกลุ่มที่ไม่ฉีดวัคซีนพบปอดอักเสบ 2 ราย คิดเป็นร้อยละ 7.4 สูงกว่ากลุ่มที่ฉีดวัคซีน 6.2 เท่า ทั้งนี้วัคซีนซิโนแวคสามารถกันปอดอักเสบได้ถึงร้อยละ 83.9
สําหรับกรณีครูโรงเรียนเอกชนอายุ 39 ปี ได้รับการฉีดวัคซีนแอสตร้าเป็นเข็มที่ 2 และเสียชีวิตหลังฉีด1 วัน ผลการผ่าชันสูตรเบื้องต้นพบสาเหตุการเสียชีวิตเกิดจากสมองบวมจากก้อนในสมอง ไปกดทับก้านสมองโดยคณะผู้เชี่ยวชาญจะนํารายละเอียดไปประกอบกับหลักฐานอื่นๆ เพื่อพิจารณาว่ามีความเกี่ยวข้องกับการฉีดวัคซีนหรือไม่ และขอแสดงความเสียใจกับครอบครัวผู้เสียชีวิตมา ณ ที่นี้
ทั้งนี้ ข้อมูลการฉีดวัคซีนตั้งแต่วันที่ 28 กุมภาพันธ์ - 22 กรกฎาคม 2564 ฉีดวัคซีนโควิด 19รวม 15,388,939 โดสเป็นเข็มที่ 1 จํานวน 11,805,180 ราย เข็มที่ 2 จํานวน 3,583,759 ราย เป็นซิโนแวค 7,933,854 โดส แอสตร้าเซนกา 6,856,472 โดส และชิโนฟาร์ม 598,613 โดส
********************************* 23 กรกฎาคม 2564
รัฐบาลไทย-ข่าวทำเนียบรัฐบาล-ต่างชาติลงทุนในไทยต่อเนื่อง! 4 เดือนแรกปี 65 ยอดลงทุนทะลุ 3.6 หมื่นล้านบาท
วันพฤหัสบดีที่ 26 พฤษภาคม 2565
ต่างชาติลงทุนในไทยต่อเนื่อง! 4 เดือนแรกปี 65 ยอดลงทุนทะลุ 3.6 หมื่นล้านบาท
.....
กระทรวงพาณิชย์ รายงานยอดตัวเลขนักลงทุนต่างชาติที่เข้ามาประกอบธุรกิจในไทยช่วง 4 เดือนแรกของปี 65 (ม.ค. - เม.ย. 65) หลังมีการขออนุญาตประกอบธุรกิจเพิ่มขึ้นอย่างต่อเนื่อง โดยเฉพาะในกลุ่มอุตสาหกรรมเป้าหมาย คิดเป็นมูลค่ารวมกว่า 3.6 หมื่นล้านบาท
.
รัฐบาลจะเร่งประชาสัมพันธ์สิทธิพิเศษการลงทุน ชูศักยภาพในการเป็นฐานการผลิตของประเทศ และการเข้าถึงกลุ่มนักลงทุนให้มากขึ้น โดยทางบีโอไอได้เตรียมแผนโรดโชว์ในต่างประเทศอีกด้วย ซึ่งจะเป็นเครื่องมือสําคัญในการขยายตัวทางเศรษฐกิจ ควบคู่กับการฟื้นตัวด้านการท่องเที่ยว ส่งออก ฯลฯ
.
อ่านเพิ่มเติม คลิกhttps://www.thaigov.go.th/news/contents/details/54844
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ย้ำ! ภาษีที่ดินปี 65 - 66 คงเก็บอัตราเดิม แต่ไม่ลด 90% เหมือนที่ผ่านมา บ้าน - พื้นที่เกษตรกรรมยังได้รับการบรรเทา
วันศุกร์ที่ 4 มีนาคม 2565
ย้ํา! ภาษีที่ดินปี 65 - 66 คงเก็บอัตราเดิม แต่ไม่ลด 90% เหมือนที่ผ่านมา บ้าน - พื้นที่เกษตรกรรมยังได้รับการบรรเทา
.....
ขณะนี้ ตามสื่อโซเชียลมีเดียต่าง ๆ ยังพบเห็นข้อมูลที่คลาดเคลื่อนเกี่ยวกับอัตราภาษีที่ดินและสิ่งปลูกสร้างและการจัดเก็บภาษี ย้ําว่า ปี 65 ยังคงจัดเก็บภาษีที่ดินเท่ากับปีที่ผ่านมา แต่ไม่มีมาตรการปรับลดการจัดเก็บลง 90% แล้ว
.
แม้ว่าการจ่ายภาษีที่ดินและสิ่งปลูกสร้างปี 65 เมื่อคํานวณได้เท่าไร จะต้องจ่ายเต็มจํานวน แต่รัฐบาลยังคงมีมาตรการต่าง ๆ ช่วยบรรเทาภาระภาษีของประชาชนอีกหลายกรณี ดังนี้
.
- ที่ดินหรือสิ่งปลูกสร้างที่เจ้าของเป็นบุคคลธรรมดาและใช้ประกอบเกษตรกรรม ได้รับยกเว้นภาษี
.
- ที่ดินหรือสิ่งปลูกสร้างที่ใช้เป็นที่อยู่อาศัยที่เจ้าของเป็นบุคคลธรรมดา และมีชื่อในทะเบียนบ้านในวันที่ 1 ม.ค. ได้รับยกเว้นมูลค่าฐานภาษีไม่เกิน 50 ล้านบาท
.
- เป็นเจ้าของเฉพาะสิ่งปลูกสร้าง จะได้รับยกเว้นมูลค่าฐานภาษีสําหรับสิ่งปลูกสร้างที่มีมูลค่าไม่เกิน 10 ล้านบาท
.
ดังนั้น ผู้ที่เป็นเจ้าของทรัพย์สินมูลค่าไม่เกิน 50 ล้านบาท หรือไม่เกิน 10 ล้านบาท แล้วแต่กรณี จะไม่ได้รับผลกระทบ แต่บุคคลที่เป็นเจ้าของทรัพย์สินที่มีมูลค่าเกิน 50 ล้านบาท หรือเกิน 10 ล้านบาท แล้วแต่กรณี จะเสียภาษีเต็มอัตราเฉพาะส่วนที่เกินเท่านั้น
.
- ผ่อนปรนภาระภาษีให้แก่ผู้เสียภาษี กรณีมีภาระภาษีที่ดินและสิ่งปลูกสร้าง "สูงกว่า" ค่าภาษีโรงเรือนและที่ดินและภาษีบํารุงท้องที่ ที่เคยชําระในปี 62 จะบรรเทาภาระให้โดยเสียภาษีเท่ากับค่าภาษีปี 62 บวกกับร้อยละ 75 ของส่วนต่างค่าภาษีปี 65 กับปี 62
.
อ่านเพิ่มเติม คลิกhttps://www.thaigov.go.th/news/contents/details/52129
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ร่วมบรรยายถอดบทเรียนการป้องกันควบคุมโรคโควิด 19 ในเรือนจำ
วันพุธที่ 15 ธันวาคม 2564
ปลัดกระทรวงยุติธรรม ร่วมบรรยายถอดบทเรียนการป้องกันควบคุมโรคโควิด 19 ในเรือนจํา
ปลัดกระทรวงยุติธรรม ร่วมบรรยายถอดบทเรียนการป้องกันควบคุมโรคโควิด 19 ในเรือนจํา
ในวันพุธที่ ๑๕ ธันวาคม ๒๕๖๔ เวลา ๐๙.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ได้บรรยายพิเศษเรื่อง นโยบายการดําเนินงานป้องกันควบคุมโรคโควิด 19 ในเรือนจํา โดยมี นายแพทย์โอภาส การย์กวินพงศ์ อธิบดีกรมควบคุมโรค เป็นประธานในพิธีเปิด พร้อมด้วยนายแพทย์ปรีชา เปรมปรี รองอธิบดีกรมควบคุมโรค นายแพทย์ธาตรี สุนพงศรี ผู้ตรวจราชการกรมราชทัณฑ์ คณะผู้บริหารกรมควบคุมโรค เจ้าหน้าที่กรมราชทัณฑ์ และผู้ที่เกี่ยวข้องเข้าร่วม ณ ห้องประชุมประเมิน จันทวิมล อาคาร ๑ ชั้น ๑ กรมควบคุมโรค ซึ่งมีวัตถุประสงค์เพื่อถอดบทเรียนและแลกเปลี่ยนประสบการณ์ในการป้องกันควบคุมโรคโควิด 19 ในเรือนจํา ระหว่างกรมควบคุมโรค กรมราชทัณฑ์ และหน่วยงานที่เกี่ยวข้อง
ในการนี้ ปลัดกระทรวงยุติธรรม ได้กล่าวถึงแนวทางการดําเนินงานที่สําคัญของกรมราชทัณฑ์ กระทรวงยุติธรรม โดยอยู่ภายใต้การดําเนินงานของโครงการราชทัณฑ์ปันสุข ทําความ ดี เพื่อชาติ ศาสน์ กษัตริย์ ในการป้องกันและแก้ไขปัญหาการแพร่ระบาดของโรคโควิด 19 ในเรือนจําต่าง ๆ ทั่วประเทศ อีกทั้งได้จัดตั้งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม หรือ ศบค.ยธ. ขึ้น โดยดําเนินงานตาม ๕ แผนงานการป้องกันและแก้ไขสถานการณ์โรคโควิด 19 ภายในสถานที่ควบคุมของหน่วยงานในสังกัดกระทรวงยุติธรรม ได้แก่ ๑. แผนงานตรวจสอบและป้องกันผู้ติดเชื้อในสถานที่ควบคุม ๒. แผนงานจัดการผู้ติดเชื้อเมื่อพบผู้ติดเชื้อในสถานที่ควบคุม ๓. แผนงานการสนับสนุนวัสดุอุปกรณ์ทางการแพทย์ ๔. แผนงานการกระจายวัคซีน และ ๕. แผนงานการจัดระบบการส่งผู้พ้นโทษกลับสู่สังคม โดยที่ผ่านมากรมราชทัณฑ์ สามารถรับมือและแก้ไขปัญหาการแพร่ระบาดของโรคโควิด 19 ได้เป็นอย่างดี รวมถึงอัตราการเสียชีวิตของผู้ต้องขังมีจํานวนที่ลดลง
รัฐบาลไทย-ข่าวทำเนียบรัฐบาล-ดีอีเอส ประชุมคณะกรรมการ E-service ติดตามผลงาน 2 คณะอนุกรรมการ “เพิ่มขีดความสามารถ - สร้างความเป็นธรรม” ขับเคลื่อนเศรษฐกิจดิจิทัล
วันจันทร์ที่ 14 มิถุนายน 2564
ดีอีเอส ประชุมคณะกรรมการ E-service ติดตามผลงาน 2 คณะอนุกรรมการ “เพิ่มขีดความสามารถ - สร้างความเป็นธรรม” ขับเคลื่อนเศรษฐกิจดิจิทัล
ดีอีเอส ประชุมคณะกรรมการ E-service ติดตามผลงาน 2 คณะอนุกรรมการ “เพิ่มขีดความสามารถ - สร้างความเป็นธรรม” ขับเคลื่อนเศรษฐกิจดิจิทัล
เมื่อวันที่14มิถุนายน2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานการประชุมคณะกรรมการE-serviceโดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมร่วมประชุมณห้องประชุมMDES 1ชั้น9กระทรวงดิจิทัลเพื่อเศรษฐกิจและสังคมโดยที่ประชุมพิจารณาผลการดําเนินงานของคณะอนุกรรมการเพิ่มขีดความสามารถในการแข่งขันให้แก่ผู้ให้บริการทางอิเล็กทรอนิกส์ซึ่งมีข้อเสนอมาตรการสําคัญเร่งด่วนได้แก่การอํานวยความสะดวกด้านใบอนุญาตทํางานวีซ่าและการพักอาศัยสําหรับdigital talentส่งเสริมผู้ประกอบการด้านดิจิทัลของประเทศไทยเข้าสู่ตลาดการจัดซื้อจัดจ้างภาครัฐด้านข้อสรุปคณะอนุกรรมการสร้างความเป็นธรรมให้แก่ผู้ให้บริการทางอิเล็กทรอนิกส์ที่น่าสนใจประกอบด้วยประเด็นปัญหาความไม่เป็นธรรมของภาระภาษีที่เกิดขึ้นระหว่างแพลตฟอร์มไทยและแพลตฟอร์มต่างชาติสําหรับรายได้จากการให้บริการแก่ลูกค้าในประเทศไทยซึ่งกรมสรรพากรไทยรวมถึงสรรพากรประเทศต่างๆทั่วโลกต่างให้ความสําคัญและปัจจุบันอยู่ระหว่างปรับปรุงหลักการจัดเก็บภาษีสําหรับธุรกรรมในระบบเศรษฐกิจดิจิทัลและประเด็นปัญหาการจัดเก็บภาษีมูลค่าเพิ่มจากการให้บริการลูกค้าในประเทศไทยซึ่งพ.ร.บ. e-servicesจึงกําหนดให้ผู้ให้บริการมทางอิเล็กทรอนิกส์จากต่างประเทศมีหน้าที่ในการเสียภาษีมูลค่าเพิ่มให้แก่กรมสรรพากรเช่นเดียวกับผู้ประกอบการไทยดังนั้นพ.ร.บ. e-servicesจึงลดความเหลื่อมล้ําด้านภาระภาษี
************
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมสอบสวนคดีพิเศษ ร่วมกับ สำนักงาน ป.ป.ช. เดินหน้าหาแนวทางการปฏิบัติงานเพื่อปราบปรามการทุจริตประพฤติมิชอบ
วันพฤหัสบดีที่ 11 พฤศจิกายน 2564
กระทรวงยุติธรรม โดยกรมสอบสวนคดีพิเศษ ร่วมกับ สํานักงาน ป.ป.ช. เดินหน้าหาแนวทางการปฏิบัติงานเพื่อปราบปรามการทุจริตประพฤติมิชอบ
กระทรวงยุติธรรม โดยกรมสอบสวนคดีพิเศษ ร่วมกับ สํานักงาน ป.ป.ช. เดินหน้าหาแนวทางการปฏิบัติงานเพื่อปราบปรามการทุจริตประพฤติมิชอบ
กรมสอบสวนคดีพิเศษ (DSI) และสํานักงานคณะกรรมการป้องกันและปราบปรามการทุจริตแห่งชาติ (สํานักงาน ป.ป.ช.) ประชุมหารือในประเด็นการปฏิบัติงานร่วมกันเกี่ยวกับคดีการเชื่อมโยงข้อมูลคดี และการฝึกอบรมบุคลากรร่วมกันในอนาคต ณ สํานักงาน ป.ป.ช. อําเภอเมืองนนทบุรี จังหวัดนนทบุรี
เมื่อวันพุธที่ 10 พฤศจิกายน 2564 นายไตรยฤทธิ์ เตมหิวงศ์ อธิบดีกรมสอบสวนคดีพิเศษ และผู้บริหารระดับสูง ประกอบด้วย พันตํารวจโท อมร หงษ์ศรีทอง ผู้อํานวยการกองคดีทรัพยากรธรรมชาติและสิ่งแวดล้อม พันตํารวจตรี ณฐพล ดิษยธรรม ผู้เชี่ยวชาญเฉพาะด้านคดีคุ้มครองผู้บริโภคและสิ่งแวดล้อม และพันตํารวจตรี วรณัน ศรีล้ํา ผู้เชี่ยวชาญเฉพาะด้านคดีพิเศษ เดินทางไปยัง สํานักงาน ป.ป.ช. เพื่อเข้าพบนายนิวัติไชย เกษมมงคล เลขาธิการคณะกรรมการ ป.ป.ช. นายพิเชฐ พุ่มพันธ์ รองเลขาธิการคณะกรรมการ ป.ป.ช. นายหิรัญเศรษฐ์ เหยี่ยวประยูร ผู้อํานวยการสํานักไต่สวนคดีทรัพยากรธรรมชาติและสิ่งแวดล้อมพร้อมผู้บริหารระดับสูง ในการหารือข้อราชการระหว่างหน่วยงาน ซึ่งมีประเด็นดังนี้
1. การเชื่อมโยงข้อมูลและการประสานงานระหว่างกัน โดยเฉพาะคดีที่สํานักงาน ป.ป.ช. รับไว้ดําเนินการแล้ว เพื่อเป็นการตรวจสอบให้รัดกุมและแม่นยํา
2. การปฏิบัติการร่วมกัน โดยบางคดีที่สํานักงาน ป.ป.ช. เห็นสมควร จะเสนอตั้งบุคลากรของกรมเข้าไปเป็นกรรมการไต่สวน รวมทั้งการประสานงานด้านแผนที่และการอ่านแปลภาพถ่ายทางอากาศ
3. การฝึกอบรมร่วมกัน โดยในอนาคตจะมีการสร้างหลักสูตรร่วมกันในฝึกอบรม และอาจมีการเชิญหน่วยงานที่ทํางานเชื่อมโยงกันมาฝึกร่วมกัน เช่น สํานักงาน ป.ป.ง. กรมสรรพากร กรมศุลกากร เป็นต้น
ทั้งนี้ กรมสอบสวนคดีพิเศษ สํานักงาน ป.ป.ช. และหน่วยงานที่เกี่ยวข้อง ได้มีบันทึกข้อตกลงความร่วมมือในการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐเมื่อวันที่ 27 มกราคม 2559 และบันทึกข้อตกลงว่าด้วยการเชื่อมโยงระบบคอมพิวเตอร์ เพื่อใช้ประโยชน์จากฐานข้อมูลคอมพิวเตอร์เกี่ยวกับการทุจริต เมื่อวันที่ 20 มิถุนายน 2562 โดยทางผู้บริหารทั้งสองฝ่ายเห็นร่วมกันว่าจะต้องมีการปฏิบัติงานร่วมกันอย่างใกล้ชิดมากขึ้น และจะมีการทบทวนบันทึกความตกลงในการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ ให้มีครอบคลุมความร่วมมือในทุกมิติต่อไป